S-1758/2007

Ár 2007, miðvikudaginn 19. desember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-1758/2007: Ákæruvaldið gegn E-kvk-þgf H-kvk-þgf Þ-kvk-þgf, sem dómtekið var samdægurs em játningarmál samkvæmt 125. gr. laga nr. 19/1991 um meðferð opinberra mála.

Ríkislögreglustjórinn höfðaði málið með ákæru útgefinni 5. nóvember 2007, á hendur ákærðu, E-kvk-þgf H-kvk-þgf Þ-kvk-þgf, kt. 000000-0000, Hraunbæ 90, Reykjavík, „fyrir eftirtalin skatta-, bókhalds- og hegningarlagabrot, framin í sjálfstæðri atvinnustarfsemi hennar á árunum 2001 til og með 2004:

I. Fyrir brot gegn lögum um virðisaukaskatt og almennum hegningarlögum.

Með því að hafa vantalið, á virðisaukaskattsskýrslum, skilaskyldan virðisaukaskatt vegna allra uppgjörstímabila rekstraráranna 2001 til og með 2004, með því að vantelja útskatt og skattskylda veltu og oftelja innskatt og hafa með þessu komið sér undan því að standa ríkissjóði, í samræmi við það sem lög áskilja, skil á virðisaukaskatti samtals að fjárhæð kr. 7.763.521, og sundurliðast sem hér greinir:

II. Fyrir brot gegn lögum um tekjuskatt og eignarskatt, lögum um tekjustofna sveitarfélaga og almennum hegningarlögum.

Með því að hafa staðið skil á röngu skattframtali gjaldárið 2002, vegna rekstrarársins 2001, en með þessu vantaldi hún tekjuskatts- og útsvarsstofn sinn um samtals kr. 5.992.924, sem henni bar að greiða af tekjuskatt og útsvar samtals að fjárhæð kr. 2.531.973 , og sundurliðast sem hér greinir:

Tekjuárið 2001

Vangreiddur tekjuskattur og útsvar gjaldárið 2002:

Rekstrartekjur: kr. 11.354.043

Möguleg rekstrargjöld: kr. - 4.518.801

Tekjuskatts- og útsvarsstofn samkvæmt niðurstöðu rannsóknar:

kr. 6.835.242

Tekjuskatts- og útsvarsstofn samkvæmt úrskurði skattstjóra 12.04.2005:

kr. – 842.318

Vantalinn tekjuskatts- og útsvarsstofn: kr. 5.992.924

Vangreiddur tekjuskattur, tekjuskattsprósenta 26,08 % kr. 1.562.955

Sérstakur tekjuskattur á stofn yfir 3.865.000, gjaldstig 7 % kr. 207.917

Vangreitt útsvar, útsvarsprósenta 12,7 % kr. 761.101

Vangreiddur tekjuskattur og útsvar samtals: kr. 2.531.973

III. Fyrir brot gegn lögum um bókhald og almennum hegningarlögum.

Með því að hafa látið undir höfuð leggjast að færa lögboðið bókhald og varðveita bókhaldsgögn með fullnægjandi hætti vegna rekstraráranna 2001 til og með 2004.

IV. Heimfærsla til refsiákvæða

Framangreind brot ákærðu samkvæmt I. kafla ákæru teljast varða við 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Framangreind brot ákærðu samkvæmt II. kafla ákæru teljast varða við 1. mgr. 109. gr. laga um tekjuskatt nr. 90/2003, 2. mgr. 22. gr. laga nr. 4/1995 um tekjustofna sveitarfélaga og

Brot ákærðu samkvæmt I. og II. kafla ákæru teljast einnig varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995 og 139. gr. laga nr. 82/1998.

Framangreind brot ákærðu samkvæmt III. kafla ákæru teljast varða við 1. og 2. tölulið 1. mgr. 37. gr., sbr. 36. gr. laga nr. 145/1994, um bókhald, sbr. 1. gr. laga nr. 37/1995, og 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995.

Þess er krafist að ákærða verði dæmd til refsingar.“

Með skýlausri játningu ákærðu fyrir dómi, sem samrýmist rannsóknargögnum málsins, er framangreind háttsemi samkvæmt I.-III. kafla ákæru sönnuð og þykir hún rétt færð til refsiákvæða í IV. kafla ákærunnar.

Ákærða, sem er 44 ára, hefur ekki áður orðið uppvís að refsiverðri háttsemi. Ber að líta til þessa við ákvörðun refsingar, sem og til greiðar játningar ákærðu fyrir dómi. Á hinn bóginn verður ekki ltið framhjá því að brot ákærðu eru stórfelld og að hún hefur hvorki staðið skil á hinum vangoldna virðisaukaskatti né vangreiddum tekjuskatti og útsvari, samtals að fjárhæð 10.295.494 krónur. Að þessum atriðum gættum og með hliðsjón af 77. gr. almennra hegningarlaga þykir refsing ákærðu hæfilega ákveðin fangelsi í sex mánuði og 21.000.000 króna sekt til ríkissjóðs. Eftir atvikum þykir mega binda hina dæmdu fangelsisrefsingu skilorði, eins og nánar greinir í dómsorði, en greiði ákærða ekki fésektina innan fjögurra vikna frá dómsuppsögu skal koma hennar í stað fangelsi í níu mánuði.

Þá ber samkvæmt 1. mgr. 165. gr. laga um meðferð opinberra mála að dæma ákærðu til að greiða þóknun H-kvk-ef L-kvk-ef héraðsdómslögmanns, skipaðs verjanda síns fyrir dómi. Með hliðsjón af eðli og umfangi máls og að teknu tilliti til fjölda þinghalda þykir sú þóknun hæfilega ákveðin 105.600 krónur, að meðtöldum virðisaukaskatti.

E-kk-nf Á-kk-nf fulltrúi ríkislögreglustjóra sótti málið af hálfu ákæruvaldsins.

DÓMSORÐ:

Ákærða, E-kvk-nf H-kvk-nf Þ-kvk-nf, sæti fangelsi sex mánuði, en fresta skal fullnustu þeirrar refsingar og hún falla niður að liðnum tveimur árum frá dómsuppsögu haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði 21.000.000 krónur í sekt til ríkissjóðs innan fjögurra vikna frá dómsuppsögu, en sæti ella fangelsi níu mánuði.

Ákærða greiði 105.600 króna þóknun H-kvk-ef L-kvk-ef héraðsdómslögmanns.

J-kk-nf J-kk-nf